Document ID: /roh_data/filtered/Billingualer_Corpus_interleaved-de-rm.jsonl.gz/1262

This is a text translated from German to Rumantsch Grischun.
Ausschreibung zum Arge-Alp-Preis 2007 läuft noch bis zum 31. März

Noch bis zum 31. März 2007 läuft die Ausschreibung des Arge-Alp-Preises 2007. Unter dem Titel "Jung, cool und engagiert" werden innovative Ideen und Ansätze gesucht, mit denen sich Jugendliche für ehrenamtliche Tätigkeiten gewinnen lassen. Als Preissumme stehen insgesamt 15'000 Euro zur Verfügung.

Die Arbeitsgemeinschaft Alpenländer (Arge Alp) schreibt den Anerkennungs- und Förderpreis nach 2002 und 2004 bereits zum dritten Mal aus. Dieses Jahr wendet er sich speziell an Städte, Gemeinden, Vereine und Schulen (mit Schülerinnen und Schülern ab zehn Jahren) aus den Mitgliedländern der Arge Alp. Dazu gehören die Kantone Graubünden, St. Gallen und Tessin, die Länder Tirol, Salzburg und Vorarlberg, die autonomen Provinzen Trient und Bozen-Südtirol, die Region Lombardei und der Freistaat Bayern. Die Teilnehmenden sind eingeladen, innovative Ideen und Projekte zu präsentieren, die junge Menschen für ehrenamtliches Engagement motivieren und begeistern. Zugelassen sind sowohl umgesetzte Projekte (ab 2004), als auch Ideen und Konzepte für die Zukunft.

Die Eingabefrist läuft noch bis zum 31. März 2007. Anschliessend wählen regionale Jurys die besten Beiträge aus ihrem Gebiet aus und reichen sie an eine international zusammengesetzte Kommission zur Endausscheidung weiter. Zu gewinnen sind total 15'000 Euro. Die Preisverleihung findet an der Regierungschefkonferenz der Arge Alp im Juni 2007 in Bregenz statt.

Die detaillierten Ausschreibungsunterlagen und weitere Informationen stehen im Internet zur Verfügung unter www.argealp.org. Wettbewerbsbeiträge aus dem Kanton Graubünden sind einzusenden an die Standeskanzlei Graubünden, Info- und Mediendienst, Reichsgasse 35, 7001 Chur.

Weitere Informationen:

- Der Flyer kann

hier

heruntergeladen werden

Gremium: Arge Alp, Untergruppe Öffentlichkeitsarbeit

Quelle: dt Standeskanzlei Graubünden

Data: 09.03.2007

La concurrenza per il premi da la ARGE ALP 2007 dura anc fin ils 31 da mars

Anc fin ils 31 da mars 2007 dura la concurrenza per il premi da la ARGE ALP 2007. Sut il titel "giuven, cool ed engaschà" vegnan tschertgadas ideas e propostas innovativas, cun las qualas ins po gudagnar giuvenils per uffizis d'onur. Sco summa totala dals premis stattan a disposiziun 15'000 euros.

Suenter ils onns 2002 e 2004 publitgescha la cuminanza da lavur da las regiuns alpinas (ARGE ALP) gia per la terza giada il premi da renconuschientscha e da promoziun. Quest onn sa drizza quel en spezial a citads, a vischnancas, ad uniuns ed a scolas (cun scolaras e cun scolars a partir da 10 onns) dals pajais ch'èn commembers da la ARGE ALP. Quai èn ils chantuns Grischun, Son Gagl e Tessin, ils stadis federativs Tirol, Salzburg e Vorarlberg, las provinzas autonomas Trento e Bulsaun-Tirol dal sid, la regiun Lumbardia ed il stadi liber da la Baviera. Las participantas ed ils participants èn envidads da preschentar ideas e projects innovativs che motiveschan e che fascineschan umans giuvens da s'engaschar en in uffizi d'onur. Admess èn projects realisads (a partir da l'onn 2004) sco er ideas e concepts per il futur.

Il termin d'annunzia dura anc fin ils 31 da mars 2007. Giurias regiunalas tschernan alura las meglras contribuziuns da lur territori e tramettan vinavant quellas ad ina cumissiun internaziunala per la decisiun finala. Totalmain pon ins gudagnar 15'000 euros. La surdada dals premis ha lieu il zercladur 2007 a Bregenz a chaschun da la conferenza da las scheffas e dals schefs da las regenzas.

Ils documents detagliads davart la concurrenza ed ulteriuras infurmaziuns stattan a disposiziun en l'internet sut www.argealp.org. Contribuziuns dal chantun Grischun pon vegnir tramessas a la chanzlia chantunala dal Grischun, servetsch da medias, Reichsgasse 35, 7001 Cuira.

Ulteriuras infurmaziuns:

- Il flyer po vegnir chargià

qua

giu da l'internet.

Gremi: ARGE ALP, sutgruppa per la lavur da publicitad

Funtauna: rg chanzlia chantunala dal Grischun

Data: 09.03.2007